cyanic-selkie/wikianc huggingface dataset:
Bairam Curis
Istorija
Žlugus komunistiniam režimui ir šaliai pasukus rinkos ekonomikos keliu, miestas patyrė didelę ekonominę krizę bei kartu su regionu, išlieka vienu skaudžiausių Albanijos miestų. Kosovo konflikto metu, mieste buvo susitelkusi nemaža dalis albanų pabėgelių. Aprūpinimo bazes mieste ir netoli jo buvo įkūrusi teroristinė Kosovo išlaisvinimo armija (UÇK).
Gyventojai
2011 m. gyventojų surašymo duomenimis mieste gyveno 5 340 žmonės.
Architektūra ir archeologija
Dėl istorijos bėgyje išlikusio menko miesto ekonomino ir socialinio vaidmens, mieste nėra daug turtingos architektūros pavyzdžių. Miesto architektūra pakankamai skurdi, jame dominuoja komunistinio režimo laikais pastatyti pastatai.
John D. Rockefeller
Džonas Deivisonas Rokfeleris (1839 m. liepos 8 d. Ričforde, Niujorko valstija – 1937 m. gegužės 23 d. Ormond Beach, Florida) – JAV verslininkas, pramonininkas, filantropas, mecenatas.
Asmeninis turtas
Džonas D. Rokfeleris yra laikomas turtingiausiu kada nors gyvenusiu žmogumi JAV ir pirmuoju „doleriniu“ milijardieriumi. Jis savo pirmą milijardą uždirbo per 25 metus. Įvertinus infliaciją, jo sukauptas asmeninis turtas siekė apie 311 mlrd. JAV dolerių. Rokfelerio turtas sudarė 1,53 % tuometinio JAV BVP.
Veikla
Būdamas 16 metų Rokfeleris gavo profesinio mokymo vietą ekspedijavimo firmoje „Hewitt & Tuttle“, vėliau jis dirbo kaip pagalbinis buhalteris. Po 14 sav. darbo Džonas gavo menką 50 JAV dolerių atlyginimą. Sulaukęs 18 metų, jis tapo „Hewitt & Tuttle“ buhalteriu ir ten uždirbdavo apie 2000 dolerių per metus. Sukaupęs kapitalą, Rokfeleris užsiėmė verslu.
Būdamas 31 metų Rokfeleris įkūrė „Standard Oil“ naftos perdirbimo bendrovę. Per pirmuosius 10 veiklos metų „Standard Oil“ sugebėjo supirkt visas pagrindines JAV naftos perdirbimo gamyklas. Tuo metu ši naftos milžinė kontroliavo 90 % JAV naftos verslo.
Džonas D. Rokfeleris yra laikomas ištisos dinastijos, valdžiusios įvairias bendroves, pradininku. Rokfeleriai ilgą laiką laikyti vienais turtingiausių JAV žmonių.
Rokfeleris paaukojo lėšų įsteigti Čikagos universitetą.
Friends Club
„Friends Club“ (फ्रेन्डस् क्लब) – Nepalo futbolo klubas iš Katmandu.
Istorija
Įkurtas 1972 m. klubas. Nuo 2011 m. rungtyniavo nacionalinėje lygoje, A divizione.
Mikoliškis (Anykščiai)
Mikoliškis – kaimas Anykščių rajono savivaldybėje, 12 km nuo Skiemonių.
Temirtau
Temirtau – miestas vidurio Kazachijoje, prie Samarkando tvenkinio. Išvystyta metalurgijos, kaučiuko, maisto, statybų pramonė. Veikia teatras.
Istorija
Iki 1945 m. vadinosi Samarkandskis, bet gavo miesto teises ir pervadintas Temirtau (kazachų k. „geležies kalnas“).
Belfast YMCA
Belfasto YMCA – buvęs Šiaurės Airijos futbolo klubas iš Belfasto.
Dabar šios klubo stadione žaidžia Institute FC klubas, kuris YMCA klubą prisijungė apie 1980 metus.
Sezonai
Šaltiniai:
Titas Flavijus Vespasianas
Titas Flavijus Vespasianas buvo dviejų Romos imperatorių vardas:
Deltuva
Deltuva – miestelis Ukmergės rajono savivaldybėje, prie kelio, 6 km į vakarus nuo Ukmergės. Seniūnijos, seniūnaitijos ir parapijos centras. Vakariniu pakraščiu teka dešinysis Šventosios intakas Armona. Yra paštas (LT-20042), bendruomenės namai. Stovi Deltuvos Švč. Trejybės bažnyčia (pastatyta 1752 m., atstatyta 1872 m.), XVI a. evangelikų reformatų bažnyčios liekanos (sugriauta 1946 m.), obeliskas Deltuvos mūšiui atminti (1998 m., už miestelio kapinių, link kelio į Ukmergę). Miestelio šiaurės vakaruose stūkso gamtos paminklas – duobenuotasis Deltuvos akmuo.
miniatiūra|left|Deltuvos centras thumb|left|[[Deltuvos evangelikų reformatų bažnyčia|Evangelikų reformatų bažnyčios griuvėsiai]]
Etimologija
Vietovardžio Deltuva kilmė iki galo neišaiškinta – tai vienas neaiškiausių lietuviškų vietovardžių. Istoriniuose šaltiniuose Deltuvos dvaro ir miestelio įvardijimas įvairuoja; dabartine forma (Deltuva) jis žinomas jau nuo XVI a., tačiau anksčiau jo šaknyje greičiausiai buvo iki šiol neišlikęs dėmuo -velt- (jis matomas kad ir vietovardžio užrašymo variante Dewilto[w]). Dalis lietuvių kalbininkų spėja, kad ankstyviausia vietovardžio Deltuva forma buvo Dėviltava; kai kas šią rekonstruotą formą netgi kildina iš (taip pat rekonstruoto) asmenvardžio Dėviltas. Kita vertus, keletas žinomų toponimikos analogijų, o taip pat faktas, kad Deltuvos miestelyje gyvenantį žmogų iki pat XX a. buvo įprasta vadinti žodžiu deltuvis tarsi leistų spėti vietovardį Deltuva esant etnoniminės kilmės (plg. su analogiškos sandaros kuopiniais etnonimais (genčių vardais) ir iš jų kilusiais regionimais Le[i]tuva, Lietuva, Deinava, Dainuva, Karsava, Karšuva; iš etnonimo deltuva gali būti kilusi ir pietų Lietuvoje (daugiausia Suvalkijoje) paplitusi lietuviška pavardė Deltuva, Deltuvas).
1867 m. Lietuvos generalgubernatoriaus Konstantino Kaufmano (1818–1882) garbei Deltuva pavadinta Konstantinovu. Istorinis vardas miesteliui grąžintas 1914 m.
Istorija
Dauguma istorikų dabartinę Deltuvą sieja su Volynės metraštyje porą kartų paminėta Deltuvos žeme. Iš tų laikų išlikęs Deltuvos kapinynas.
Deltuva minima nuo 1219 m. 1264 m. Vaišvilkas keršydamas jo tėvo Mindaugo žudikams jėga paėmė Deltuvos pilį, o Deltuvos žemę prijungė prie Didžiojo kunigaikščio valdų. 1385 m. kryžiuočių karo kelių į Lietuvą aprašymuose minimas Deltuvos valsčius (land Dewilto[w]), kurio centras neabejotinai turėjo būti dabartinės Deltuvos prototipas. 1434 m. minimas Ldk Deltuvos dvaras. XV a. Deltuvos miestelio ir dvaro savininkai buvo Valimantaičiai, vėliau – Kęsgailos, nuo XVI a. pradžios – Radvilos.
1444 m. miestelyje Mykolas Kęsgaila Valimantaitis pastatydino katalikų bažnyčią, prieš 1570 m. Radvilos – evangelikų reformatų bažnyčią, prie kurios buvo parapinė mokykla, minima dar ir 1629 m. bei 1650 m. 1560 m. minimas Deltuvos miestelis. Deltuva pažymėta 1613 m. Lietuvos Didžiosios Kunigaikštijos žemėlapyje. Nuo 1681 m. Deltuva priklausė M. A. Oginskiui. 1744 m. Deltuva gavo turgaus ir prekymečio privilegiją.
Nuo XVIII a. pabaigos iki XIX a. vidurio veikė katalikų parapinė mokykla, kurioje 1777 m. buvo 11, 1863 m. – 29 mokiniai. 1865 m. įsteigta valdinė pradžios mokykla, nuo 1903 m. – mergaičių valdinė pradžios mokykla, nuo 1957 m. vidurinė mokykla, nuo 2001 m. Deltuvos pagrindinė mokykla.
1812 m. birželio 28 d. Prancūzijos-Rusijos karo pradžioje įvyko Deltuvos mūšis (Ukmergės mūšis), kuriame susirėmė besitraukiančios Rusijos imperijos kariuomenės pirmasis pėstininkų korpusas ir puolančios Prancūzijos armijos avangardo kariai. XIX a. Deltuvą valdė Tiškevičiai. 1850 m. ir 1937 m. Deltuva degė. Draudžiamąją lietuvių spaudą Deltuvos valsčiuje platino A. Rimkevičius, P. Vareikio šeima, daraktorės O. Virbickienė, O. Žliobaitė. XIX a. Deltuva miestelis Vilkmergės apskrityje.
1905 m. pašalinta carinė valsčiaus valdyba. Miestelyje yra išlikusi XIX a. pab.–XX a. pr. statyta senoji klebonija, susijusi su Lietuvos kariuomenės artilerijos gimimo istorija. 1919 m. pradžioje Deltuva buvo užimta bolševikų kariuomenės, prieš kurią kovoję lietuvių pėstininkai ir raiteliai atsigabeno pirmąsias Lietuvos kariuomenės patrankas. Pirmasis šūvis 1919 m. kovo 28 d. iš patrankos, stovėjusios Milašiūnų kaimo laukuose, buvo paleistas į Deltuvos kleboniją, kurioje tuo metu buvo įsikūręs bolševikų kariuomenės štabas. Sviedinys nesprogo, tačiau paliko išmuštą pėdsaką pastato sienoje ir sujungė miestelio vardą su Lietuvos kariuomenės artilerijos gimimo istorija. 2013 m. ant senosios klebonijos pastato atidengta memorialinė lenta, kurioje įamžintas pirmasis Lietuvos kariuomenės artilerijos šūvis 1919 m.
Deltuva nukentėjo per Antrąjį pasaulinį karą. Po karo Deltuvos valsčiuje veikė Lietuvos Vyčio apygardos partizanai. 1949–1993 m. buvo kolūkio centrinė gyvenvietė, turėjo savo muziejų. 1946 m. įkurta biblioteka, ambulatorija, 1962 m. pastatyti Kultūros namai.
2009 m. lapkričio 2 d. patvirtintas Deltuvos herbas. 2012–2013 m. pagal Europos Sąjungos finansuojamą projektą „Deltuvos miestelio gyvenamosios aplinkos viešosios infrastruktūros gerinimas“ buvo atlikti miestelio gatvių ir šaligatvių dangų, apšvietimo atnaujinimo darbai, įrengtos automobilių stovėjimo aikštelės, sutvarkytos poilsio vietos, visuomeniniai pastatai.
thumb|Kūdra prie Deltuvos bažnyčios
Žymūs žmonės
Iš Deltuvos valsčiaus kilę 8 Nepriklausomybės karo laikų Vyčio Kryžiaus kavalieriai. Penki Vyčio Kryžiaus kavalieriai – Pranas Bartkevičius, Mykolas Ingelevičius, Juozas Mučinskas, Jonas Ribickas, Stasys Vaitkus – palaidoti Deltuvos kapinėse.
Deltuvoje gimė:
Kurilų ežeras
Kurilų ežeras  – didelis kalderinis ežeras Rusijoje, Kamčiatkos krašte, Kamčiatkos pusiasalio pietuose. Telkšo tarp Ičios ir Kambalos ugnikalnių, 81 m aukštyje virš jūros lygio. Plotas 77 km² (trečias pagal dydį Kamčiatkos ežeras ir antras gėlavandenis po Kronokų ežero). Ilgis 11 km, plotis 9 km. Gylis iki 306 m. Vandens lygio svyravimų amplitudė 1,3 m (aukščiausias lygis gegužę-birželį, žemiausias – balandį). Spalį vandens temperatūra vidutiniškai įšyla pakrantėje iki +7,6°С.
thumb|left|200px|Kurilų ežeras pietinėje Kamčiatkos dalyje
Ežere yra keletas salų, didžiausia – Samangas (0,66 km²). Tioplajos įlankos pakrantėje yra karštosios mineralinės versmės. Į Kurilų ežerą įteka keletas upių ir upelių – Etimynkas, Chakycinas, Vyčenkija, Kirušutkas. Vakaruose išteka Oziornaja, įtekanti į Ochotsko jūrą.
Ežere neršia lašišos nerkos. Kurilų ežeras drauge su kitais Kamčiatkos ugnikalniais įeina į UNESCO pasaulio paveldo sąrašą.
Akuotai
Akuotai – kaimas Kauno rajono savivaldybėje, 4 km į šiaurę nuo Vilkijos, prie kelio. Kaime yra Saulėtekio Antano Mackevičiaus pagrindinė mokykla ir biblioteka (įkurta 1950 m.).
Plūsčia
Plūsčia – ežeras vidurio Lietuvoje, Kelmės rajone, apie 7 km į šiaurės vakarus nuo Grinių. Ežero ilgis iš šiaurės vakarų į pietryčius – 0,4 km, plotis – iki 0,28 km. Altitudė 146,2 m. Krantai neaukšti, sausi, pietuose apaugę medžiais. Pakrantėse plyti dirbami laukai. Pietuose išteka Plūsčia (Ančios intakas). Aplinkui įsikūręs Plūsčių kaimas.
Vandenvardis Plū́sčia kildinamas nuo žodžio plūsti („gausiai tekėti, tvinti, plaukti“).
Daugeliškiai
Daugeliškiai – kaimas Kauno rajono savivaldybėje, 7 km į šiaurę nuo Vilkijos, pakeliui į Čekiškę. Daugeliškius kerta kelias. Yra Saulėtekio mokyklos skyrius (buvusi pradinė mokykla, veikusi nuo 1998 m.), kultūros namai, biblioteka. Pietinėje kaimo dalyje išlikę buvusios Daugeliškių dvaro sodybos fragmentai.
Istorija
miniatiūra|250px|left|Pakelės sodyba
1950–1992 m. buvo „Draugystės“ kolūkio centrinė gyvenvietė. 1955 m. įsteigta biblioteka, kultūros namai. 1998 m. įkurta pradžios mokykla, nuo 2003 m. Saulėtekio mokyklos skyrius.
Gyventojai
1844 m. Daugeliškiuose gyveno 182 Čekiškės parapijiečiai.
Virginijus Martišauskas
Biografija
1963–1965 m. Kauno radijo gamyklos darbininkas. 1964 m. baigė Kauno Jono Jablonskio vidurinę mokyklą. 1965–1970 m. studijavo Vilniaus universiteto Istorijos-filologijos fakultete, įgijo žurnalisto specialybę. 1969–1974 m. dienraščio „Vakarinės naujienos“ vadovaujantysis korespondentas. 1974–1994 m. Lietuvos televizijos laidų „Keliai, mašinos, žmonės“, „01, 02, 03“, „Keturi ratai“ redaktorius. 1990–1991 m. žurnalo „Ratai“ vyriausiasis redaktorius, 1992–1996 m. žurnalo „Keturi ratai“ leidėjas, vyriausiasis redaktorius. 1994–1996 m. televizijos studijos „Laisvas ir nepriklausomas kanalas“ televizijos laidų redaktorius ir vedėjas.
1996–1997 m. Lietuvos liberalų sąjungos narys. Nuo 1997 m. Lietuvos centro sąjungos narys, partijos Valdybos ir Tarybos narys. Iki 2004 m. Liberalų ir centro sąjungos narys, partijos Valdybos ir Tarybos narys. Mokėjo anglų, rusų, lenkų kalbas. Žmona Virginija, vaikai Ieva, Simas. 2015 m. balandžio 29 d. pasitraukė iš gyvenimo savo noru.
Balskiemis
Balskiemis, Balžkiemis arba Porečjė (, nuo 1938 m. liepos 16 d. Balsken, 1945–1946 m., nuo 1946 m. ) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Gavrilovo kaimo gyvenvietės kaimas Angrapės upės rytiniame krante.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities, nuo 1874 m. gegužės 6 d. Vėdarų valsčiaus kaimas. Priklausė Darkiemio parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono, 1947 m. birželio 25 d. – 2008 m. birželio 30 d. Bagrationovo apylinkės kaimas.
Severinava
Severinava – kaimas Kauno rajono savivaldybėje, prie šiaurinio Liučiūnų pakraščio.
Etimologija
Kaimo vardas galbūt kilęs iš savininko Severino Liaudansko, kuris 1845 m. jau gyveno senajame dvare su žmona ir trimis vaikais (dvarininkinis vietovardis).
Istorija
XIX a. Liaudanskai valdė 419 dešimtinių Severinavoje ir Babteliuose. 1863 m. Kauno gubernijos kariniame topografiniame žemėlapyje kaimas vadinamas Фольварк Левданскаго („Liaudansko palivarkas“).
Naujasis dvaras, kurį valdė Daugvilai, buvo pastatytas 1926 m. „Dvaras buvo pavyzdinis, turėjo gerą žemės ūkio techniką. Gyvenamasis namas buvo su didžiule, spalvotais stiklais veranda. Tarybiniais laikais įkurtas daugiabutis gyvenamas namas. Šiuo metu pastatai sunykę, likę tik griuvėsiai.
Eiselogas
Eiselogo saugyklos statyba prasidėjo 1996 m. ir baigėsi 1999 m. Sala yra apvalios dambos formos, kurios skersmuo 1 km. Virš vandens paviršiaus sala iškilusi 10 m. Damba juosia 45 m gylio vandens telkinį, kurį iškasus supilta pati damba. Vidinis dambos paviršius išklotas plėvele, kuri neleidžia užterštam šlamui prasiskverbi į ežerą ar gruntinius vandenis. Teršalai, storu sluoksniu nusėdę Ketelmero ežere, pateko į jį iš Eiselio ir kitų Reino atšakų, į kurias gamyklos pildavo panaudotą vandenį, ypač 1950–1990 m. Užterštų medžiagų saugojimas ežere turi nemažai privalumų – nesukelia nepatogumų vietiniams gyventojams, taip pat iki minimumo sumažina kontaktą su aplinka. Atliekų turis saugykloje sudaro 23 mln. m³.
Ežero valymo darbai prasidėjo 2000 m. Saloje įsikūrusi valymo stotis, atskirianti teršalus ir smėlį su durpėmis. Išvalytas smėlis naudojamas statybai, durpės transportuojamos į netoliese esančią pelkėtą vietovę, o likęs šlamas perpumpuojamas į saugyklą. Kai saugykla prisipildys, ji bus uždengta smėlio ir molio sluoksniais, o pati sala bus naudojama rekreacijai.
Sarasvatī Youth Club
„Saraswoti Youth Club“ (सरस्वती युथ क्लब) – Nepalo futbolo klubas iš Katmandu.
Istorija
Žaidžia elito divizione.
Teklinava
Teklinava – kaimas Kauno rajono savivaldybėje, 1 km į pietvakarius nuo Čekiškės.
Sterblinis velnias
Sterblinis velnias, Tasmanijos velnias (Sarcophilus harrisii) plėšriųjų sterblinių (Dasyuridae) šeimos žinduolis.
Kūno ilgis 57-65 cm. Uodegos ilgis 25-28 cm. Sveria 4-9 kg. Poruojasi balandžio-gegužės mėnesiais. Veda 20-30 jauniklių.
Neturi pastovios gyvenamos teritorijos, gyvena pavieniui, veiklūs naktį. Juodos spalvos, baltomis dėmėmis. Leidžia nemalonius garsus: verksimingą inkštimą, pereinantį į duslų kosulį, žemą veriantį urzgimą. Dėl savo išvaizdos, leidžiamų garsų ir nuožmumo prilyginamas velniui, laikomas nelaimių pranašu.
Minta dvėselena, augalais, paukščiais, ropliais, varliagyviais, vabzdžiais, smulkiais žinduoliais. Gyvena 5-8 metus.
Gyvena Tasmanijos saloje, nors seniau gyveno ir žemyne.
2020 m. apie 30 Tasmanijos velnių, kurie neserga jiems taip pavojingu navikiniu snukio vėžiu, buvo apgyvendinti 500 hektarų dydžio teritorijoje į šiaurę nuo Sidnėjaus. Gamtosaugininkai stebės šių gyvūnų gyvenimą, pasitelkdami sekimo prietaisus ir kameras. Jeigu velniai čia klestės ir pradės daugintis, per metus į dar vieną teritoriją be grobuonių bus paleista ir antra jų grupė. Velnių apgyvendinimas laukinėje gamtoje padės ir miškų ekologijai. Šiose vietose velniai bus aukščiausiai mitybos grandinėje esantys gyvūnai, ir padės miškams, kuriems žalą daro lapės, laukinės katės ir kitos invazinės rūšys. Kitaip sakant, Tasmanijos velniai bus natūralios priemonės, kaip užtikrinti ekosistemos balansą.
Izabelinė (Ignalina)
Izabelinė – kaimas Ignalinos rajono savivaldybėje, 3 km į vakarus nuo Kačergiškės, prie kelio, netoli Ringės upelio.
Istorija
Lenkų okupacijos metais veikė pogrindinė komunistų kuopelė. Tarybiniais metais priklausė Kačergiškės apylinkei.
Gyventojai
thumb|250px|left|Sodyba prie plento Ignalinon
Koku
Koku (石) – Japonijos senasis matavimo vienetas, lygus dešimčiai to arba 180,39 l. Šis matavimo vienetas dažniausiai būdavo naudojamas ryžių kiekiui nustatyti.
Meidži laikotarpiu tradiciniai Japonijos matavimo vienetai buvo panaikinti, o juos pakeitė metrinė sistema.
Mikoliūnai
Mikoliūnai – kaimas Ignalinos rajono savivaldybėje, 6 km nuo Kazitiškio.
Gyžežeris
Gyžežeris – ežeras vidurio Lietuvoje, Kelmės rajone, apie 4 km į pietryčius nuo Liolių, Gailių kaimo pietinėje dalyje. Ežero ilgis iš pietvakarių į šiaurės rytus – 0,24 km, plotis – iki 0,19 km. Altitudė 138,3 m. Krantai žemi, pelkėti. Iš visų pusių supa miškelis. Į rytus plyti dirbami laukai. Rytuose išteka upelis (Dratvens intakas).
Etimologija
Vandenvardis Gỹžežeris kilęs iš žodžių gyžti, gižus („surūgęs, apkartęs, sušvinkęs“).
Dylevkas
Dylevkas – gyvenvietė Lenkijos šiaurinėje dalyje, Varmijos Mozūrų vaivadijoje, Ostrudos apskrityje.
Jie vadino jį Buldozeriu
Jie vadino jį Buldozeriu – 1978 m. italų sukurta veiksmo komedija, kurioje pagrindinį vaidmenį atliko aktorius Badas Spenceris.
Šioje juostoje pirmą vaidmenį kine sukūrė buvęs Europos bokso čempionas vengras Joe Bugner. Vėliau jis taip pat vaidino Bado Spencerio oponentus filmuose Aš ir hipopotamai bei Badis keliauja į Vakarus.
Turinys
Buvusi amerikietiško futbolo žvaigždė, visų vadinama Buldozeriu, prieš daug metų netikėtai pasitraukė iš sporto ir grįžo į gimtinę, kur tapo jūreiviu. Dabar, po susidūrimo su povandeniniu laivu, Buldozeris priverstas prisišvartuoti uoste, kur tikisi pataisyti laivą ir gauti reikalingas atsargines dalis.
Mieste yra amerikiečių karinė bazė, kurioje tarnaujantys kariai nuolat įsivelia į konfliktus su vietiniais jaunuoliais. Šie, pamatę Buldozerio jėgą, visaip stengiasi išprovokuoti jį prisidėti prie jų ir pamokyti kareivius, tačiau jam tai nerūpi.
Karinėje bazėje jį atpažįsta seržantas Kempferis, kažkada praradęs daug pinigų lažybose dėl varžybų, kuriose Buldozeris nepasirodė, ir atsisako parduoti reikiamas detales. Kol Buldozeris toliau tęsia paieškas, seržanto vadovaujami kariai meta iššūkį vietiniams jaunuoliams: sužaisti amerikietiško futbolo rungtynes, kuriose šiems, kad nugalėtų, pakaks pelnyti bent vieną įvartį.
Jaunuoliai, tikėdamiesi Buldozerio pagalbos, entuziastingai sutinka, tačiau šis yra pažadėjęs sau daugiau niekada nebežaisti, todėl po ilgų dvejonių tampa tik treneriu. Jis netiki, kad komanda gali laimėti, tačiau tikisi šiems įkvėpti pasitikėjimo savo jėgomis ir atpratinti nuo jaunatviškų išdaigų.
Uždulinskiai
Uždulinskiai – kaimas Kauno rajono savivaldybėje.
Frauke Gewecke
Frauke Gevecke (1943 m. liepos 2 d. Šiauliuose, Trečiasis Reichas – 2012 m. liepos 13 d. Heidelberge, Vokietija) – Lietuvos vokiečių kilmės filologė, romanistė, ispanistė.
Biografija
Gimė 1943 m. liepos 2 d. Šiauliuose. 1971 m. tapo ispanistikos mokslų daktare Hamburgo universitete. 1974–1984 m. dėstė Kelno universitete. 1982 m. tapo habilituota romanų filologijos mokslų daktare. 1984–2008 m. dėstė Heidelbergo universitete. Specializavosi Pietų Amerikos literatūroje, rašė mokslinius straipsnius apie šios literatūros charakteristikas. Taip pat daug dėmesio skyrė rašytojo Pedro Calderón de la Barca darbams, dalyvavo kongresuose, parengė monografiją. Mirė 2012 m. liepos 13 d. Heidelberge.
Juozas Petraitis (1957)
Juozas Edvardas Petraitis (1957 m. spalio 16 d. Melburne) – vienas turtingiausių lietuvių verslininkas, teisininkas.
Juozas Petraitis gimė lietuvių šeimoje; tėvas buvo aktyvus katalikų bendruomenės veikėjas, bendruomenės pirmininkas.
Juozas Petraitis 1974 m. baigė katalikiškąją gimnaziją, 1982 m. – aukštuosius mokslus Melburne.
Teikė teisines konsultacijas, užsiėmė prekyba, dirbo nekilnojamojo turto srityje užsienyje.
2002 m. Kandidatavo į Lietuvos Respublikos Prezidento postą.
2002 m. Deklaravo beveik 145 mln. LT privalomo registruoti turto Lietuvoje.
Humbolto kiškiaplaukė beždžionė
Humbolto kiškiaplaukė beždžionė, rudoji vilnotoji koata (Lagothrix lagotricha) – koatų (Atelidae) šeimos primatas.
Viena stambiausių Pietų Amerikos beždžionių. Kūno ilgis 39-65 cm. Uodegos ilgis 56-77 cm. Patinas sveria 6,5-10,8 kg, patelė – 5,5-8,1 kg. Veda tik po vieną jauniklį.
Gyvena pusiaujo džiunglėse, Pietų Amerikos šiaurės vakaruose: Venesueloje, Kolumbijoje, Ekvadore, Peru, Bolivijoje, Brazilijoje.
Kanas (vienetas)
Kanas (貫 arba 貫目) – Japonijos senasis matavimo vienetas, skirtas perlams sverti, lygus 1000 momų arba 3,75 kg.
Meidži laikotarpiu tradiciniai Japonijos matavimo vienetai buvo panaikinti, o juos pakeitė metrinė sistema.
Saśastr Praharī Bal Club
„Armed Police Force Club“ (सशस्त्र प्रहरी बल क्लब) – Nepalo futbolo klubas iš Katmandu.
Istorija
Žaidžia elito divizione.
Izabelinė (Vilnius)
Izabelinė – kaimas Vilniaus rajono savivaldybėje, 5 km nuo Sudervės.
Padauguva
Padauguva – kaimas Kauno rajono savivaldybėje, 7 km į rytus nuo Vilkijos, prie kelio. Yra biblioteka (nuo 1954 m.).
miniatiūra|240px|left|Pakelės sodybos
Aleksas Lemanas
Aleksas Lemanas (g. 1941 m. rugsėjo 2 d. Raseiniuose) – Lietuvos popdainininkas.
Biografija
Gimė Raseiniuose, tačiau po karo su šeima persikraustė į Kauną. Mokėsi Kauno 7-je vidurinėje mokykloje (dabar Šančių vidurinė mokykla). Atlikęs tarnybą sovietinėje armijoje, 1964–1968 m. su Romualdo Grabšto ansambliu dainavo Kauno „Metropolio“ restorane. Mokėsi tuometiniame Kauno prekybos technikume. Konkurso „Vilniaus bokštai“ diplomantas ir laureatas, Antano Šabaniausko premijos laureatas. Dainavo ansambliuose „Sodžius“, „Džentelmenai“, „Seklyčia“, išleido keliolika solinių albumų. Sutuoktinė – Milda Lemanienė. Po 47 metus trukusios santuokos (nuo 1968 m.) 2016 metais su ja išsiskyrė. 2016 m. vedė antrą kartą. Sutuoktinė - Lina Gelbūdienė - Lemanė
Bio Bijus
Didžiausi intakai: Maljekas, Lacha.
Derbis (Australija)
Derbis – nedidelis miestas Vakarų Australijos šiaurėje, Kimberlio regione, Derbio-Vakarų Kimberlio savivaldybės centras. Įsikūręs Kingo įlankos pakrantėje, nedidelio pusiasalio vakaruose, netoli Ficrojaus žiočių, apie 220 km į šiaurės rytus nuo regiono didžiausio miesto Brumo. 3325 gyventojai (2016 m.), beveik pusė (47,2 %) – aborigenų kilmės.
Bio Bijus
Bio Bijus laivuojamas žemupyje, nuo Nasjimento miesto. Upė 1980 m. patvenkta Pangės užtvanka, dėl to nebeliko sraunumų, kurios iki tol buvo mėgiamos plaukiotojų kajakais.
Derbis (Australija)
Veikia jūrų uostas (išvežamos cinko ir švino rūdos), administracinės įstaigos, mokyklos, muziejus, meno galerija, ligoninė. Yra oro uostas. Derbis yra pagrindinė „Skraidančio gydytojo tarnybos” (Flying Doctor Service) bazė Kimberlio regione. Sausuoju sezonu lankomas turistų.
Kingo įlankoje prie Derbio vyksta didžiausi Australijoje ir vieni didžiausių pasaulyje potvynių ir atoslūgių svyravimai (iki 11,8 m).
Istorija
1879 m. būsimo miesto apylinkes tyrinėjo australų keliautojas Aleksandras Forestas (Alexander Forrest). 1883 m. Kingo įlankos pakrantėje įkurtas uostas Ficrojaus upės regiono gyvulininkystės ūkiams aptarnauti. Gyvenvietė pavadinta tuometinio Didžiosios Britanijos kolonijų ministro Edvardo Henrio Stanlio (Edward Henry Stanley), Derbio grafo, garbei. Netrukus Derbyje įsikūrė valdžios įstaigos, viešbutis, pastatyta prieplauka, įrengtas arklių tramvajus. Derbio augimą 1886 m. paskatino trumpai trukusi Kimberlio aukso karštinė. 1921 m. tarp Derbio ir Perto pradėti pirmieji Australijoje reguliarūs skrydžiai. Vienu metu keleivinis oro maršrutas Pertas–Derbis buvo ilgiausias pasaulyje. XX a. viduryje Derbio pakraštyje veikė leprozoriumas. Miesto apylinkėse rasta naudingųjų iškasenų: naftos, deimantų, granito, švino ir cinko rūdų. 2001 m. Derbyje buvo 3662, 2011 m. – 3261 gyventojas.
Audėjai
Audėjai – kaimas Kauno rajono savivaldybėje.
Mikoniai
Mikoniai – kaimas Radviliškio rajono savivaldybėje, 7 km į pietus nuo Šeduvos.
Fizikinis dydis
Skaičiuojant fizikinio reiškinio reikšmę, veiksmai atliekami ne tik su skaitmeninėmis kintamųjų vertėmis, bet ir su jų vienetais. Pavyzdžiui, 8 m / 2 s = 8/2 m/s = 4 m/s (greitis). Išvestos fizikos formulės dažnai patikrinamos atliekant veiksmus vien su vienetais ir žiūrint, ar gaunamo dydžio dimensija yra tokia, kokios tikimasi.
Pagrindiniai dydžiai
Dydžių rinkinys, kuriuo remiantis galima nustatyti visus kitus dydžius (žr. išvestinius dydžius). Kiekvienas pagrindinis dydis turi savo pagrindinį SI vienetą, kuriuo gali būti apibrėžtas bet kuris kitas SI vienetas.
Išvestiniai dydžiai
Dydžiai, kurie skiriasi nuo pagrindinių dydžių ir yra išreiškiami jais arba kitais išvestiniais dydžiais. Išvestiniai dydžiai turi išvestinius SI vienetus, kurie apibrėžiami pagrindiniais SI vienetais arba kitais išvestiniais vienetais. Jie apskaičiuojami remiantis tuos vienetus apibrėžiamomis lygybėmis ir kartais gali turėti specialų pavadinimą.
Rokfeleriai
Rokfeleriai – JAV verslininkų dinastija. Šeimos pradininkas – John D. Rockefeller bei jo brolis William Rockefeller. Jie buvo William Avery Rockefeller sūnūs.
Dinastijos šakose – garsūs verslininkai, politikai, mecenatai.
Organizacijos
Rockefeller šeimos vardu taip pat pavadinti tyrimo centrai kaip:
Izabelinėlė
Izabelinėlė – kaimas Ignalinos rajono savivaldybėje, 9 km į rytus nuo Naujojo Daugėliškio. Piečiau kaimo teka dešinysis Dysnos intakas Ringė, vakarų pusėje auga Moliakalnio miškas.
Badmintonas 2016 m. vasaros olimpinėse žaidynėse
Badmintonas 2016 m. vasaros olimpinėse žaidynėse vyko 2016 m. rugpjūčio 6-14 dienomis Riocentro ketvirtajame paviljone. Iš viso vyko penki turnyrai: vyrų vienetų ir dvejetų, moterų vienetų ir dvejetų bei mišrių dvejetų, kuriuose dalyvavo 172 sportininkai, po 86 vyrus ir moteris.
Kvalifikacija
Olimpinis kvalifikacinis periodas trunka nuo 2015 m. gegužės 4 dienos iki 2016 m. gegužės 1 dienos. Sportininkus, patekusius į olimpinį badmintono turnyrą, pagal pasaulio reitingus 2015 m. gegužės 5 dieną turėtų paskelbti Pasaulio badmintono federacija (BWF). Į vienetų varžybas pateks 34 vyrai ir 34 moterys, esantys aukščiausiose pasaulio reitingų vietose. Į dvejetų varžybas pateks 48 poros (po 16 kiekvienoje rungtyje). Šalis rengėja (Brazilija) gauna 1 vietą vyrų vienetuose ir 1 vietą moterų vienetuose.
Kiekvienoje rungtyje privalo būti bent vienas sportininkas iš kiekvieno žemyno. Jei, paskirsčius vietas pagal pasaulio reitingus, taip nenutinka, vietą gauna geriausias žaidėjas iš atitinkamo žemyno.
Jei žaidėjas dalyvauja daugiau nei vienoje rungtyje, vienetų kategorijoje atsilaisvina viena vieta.
Homologinė eilė
Homologinė eilė – tos pačios klasės organinių junginių eilė, kurios gretimi nariai skiriasi -CH2- grupe.
Homologai išsidėstę pagal didėjantį C (anglies) atomų skaičių molekulėje. Homologinės eilės narių savybės gali skirtis, pavyzdžiui, žemesnieji homologai dažnai esti lengvesni (dujos, skysčiai), jie turi kvapą, tirpsta vandenyje; didėjant C atomų skaičiui, šios savybės kinta – medžiagos tampa kietos, bekvapės, netirpios ir pan.
Kiekvienos klasės junginių, sudarančių homologinę eilę, molekulių sudėtis išreiškiama bendra formule, pavyzdžiui, bendroji alkanų formulė yra CnH2n+2, o sočiųjų monohidroksilių alkoholių bendra formulė yra CnH2n+1OH ir t. t., kur n lygus anglies (C) atomų skaičiui.
Žadvainiai (reikšmės)
Žadvainiai yra:
Eksportas
Eksportas – įstatymais reglamentuotas prekių ir paslaugų išvežimas iš vienos valstybės į kitą, dažniausiai jas ir parduodant. Priklausomai nuo konteksto, terminas gali reikšti eksporto procesą arba proceso apimtis. Eksportui priešingas terminas yra importas, prekių ir paslaugų įvežimas į valstybę.
Eksportas yra svarbi tarptautinės prekybos dalis. Eksporto prekės ir paslaugos paprastai tiekiamos valstybės (vietinių) gamintojų/tiekėjų, o galutinis jų vartotojas yra užsienio valstybės gyventojai ar organizacijos. Prekybinis eksportas paprastai reglamentuojamas eksportuojančios valstybės ir valstybės gavėjos muito įstatymų.
Eksporto procedūrą ir formalumus muitinėje Europos Sąjungoje reglamentuoja Sąjungos muitinės kodeksas.
Himalāyan Śerpā Club
„Himalayan Sherpa Club“ (हिमालयन शेर्पा क्लब) – Nepalo futbolo klubas.
Istorija
Klubo ištakos siekia 2006 m.
Nuo 2011 m. rungtyniavo nacionalinėje lygoje, A divizione.
2015 m. Formulės 1 sezonas
thumb|right|250px|[[Formulės 1 konstruktorių čempionė|Čempionų titulus gins Mercedes ekipa.]] '''2015 m. Formulės 1 sezonas''' – 66-tas FIA organizuojamas Formulės 1 sezonas. Jis prasidėjo 2015 m. kovo 15 d. lenktynėmis Australijoje ir baigėsi lapkričio 29 d. Abu Dabyje.
Sezono tvarkaraštis
Sezoną sudarys 19 lenktynių. Galutinis tvarkaraštis buvo paskelbtas 2014 m. gruodžio 4 d. Vėliau buvo pašalintas Vokietijos GP, tad iš planuotų 20 liko 19 lenktynių. Tai bus pirmas kartas nuo 1960 m. sezono, kuomet nebus Vokietijos GP.
Lenktynininkų įskaita
Pastabos:
Prieš sezoną
„Sauber“ komandai priešsezoninis pasiruošimas buvo sutrikdytas teisinių ginčų tarp buvusio piloto Giedo van der Garde, kuris teigė, kad komanda neteisėtai nutraukė sutartį, pasirašytą 2014 m. birželį. Australijos teismo nutartis buvo palanki olandui, tad komanda buvo priversta rinktis, kurį iš esamų lenktynininkų pakeisti. Prieš pat kvalifikacinius važiavimus Australijoje olandas pranešė, kad laikinai pasitraukia iš kovos dėl komandos lenktynininko vietos ir leidžia ekipai dalyvauti įprastinėje pilotų sudėtyje.
Dvi savaites iki sezono pradžios „McLaren“ lenktynininkas Fernando Alonso bandymuose patyrė avariją. Po jos medikai rekomendavo ispanui pailsėti ir nelenktyniauti Australijoje. Jį pakeitė danas K. Magnussen.
Malaizijos GP
thumb|right|250px|Malaizijos GP nugalėtojų podiumas Antrose lenktynėse Malaizijoje netikėtai pergalę pelnė vokeitis S. Vettel su Ferrari. Abu Mercedes lenktynininkai tenkinosi antra ir trečia vietomis. Kitas Ferrari atstovas suomis Kimi Raikkonen finišo liniją kirto ketvirtas, nors starte stovėjo 11 vietoje. Malaizijos lenktynėse startavo Manor-Marussia ekipa – Australijoje jie nepasirodė trasoje nė karto. Šį kartą starte stovėjo tik vienas ispanas Roberto Merhi. Jis pasiekė finišą, nors nuo nugalėtojo atsiliko 3 ratais.
Po šių lenktynių pirmoje vietoje yra britas L. Hamilton, nuo jo 3 taškais atsilieka S. Vettel.
Kinijos GP
Lenktynėse Kinijoje pirmas dvi starto vietas užėmė Mercedes pora – L. Hamilton ir N. Rosberg. Trečias startavo vokietis S. Vettel. Pirmasis trejetas nepakito iki pat finišo – S. Vettel nuo nugalėtojo atsiliko 3 s. Ketvirtas finišą pasiekė 6 vietoje startavęs suomis Kimi Raikkonen.
L. Hamilton persvara prieš S. Vettel padidėjo iki 13 taškų.
Izdoniškis
Izdoniškis – kaimas Biržų rajono savivaldybėje, 6 km nuo Biržų.
Mikonys
Mikonys – kaimas Rokiškio rajono savivaldybėje, 10 km nuo Obelių.
Lesoto vėliava
right|thumb|250px|Dabartinė vėliava. [[Vaizdas:FIAV 111000.svg|20px Proporcijos: 2:3]] thumb|250px|Lesoto vėliava 1987–2006 m. right|thumb|250px|1966–1987 m. vėliava
Dabartinė Lesoto vėliava įteisinta 2006 rugpjūčio 4. Vėliava pakeista 40-ųjų šalies nepriklausomybės metinių proga, taip pat siekiant, kad vėliavą simbolizuotų šalį kaip taikią valstybę – vietoje ginklus vaizduojančio simbolio buvo parinktas pirmosios vėliavos simbolis – basutų tradicinė kepurė.
Balta spalva šioje vėliavoje simbolizuoja taiką, žydra – lietų ir žalia – klestėjimą ir turtą. Baltame fone esantis simbolis – basutų tautos tradicinę kepurę.
Istorija
Žalia spalva šioje vėliavoje simbolizavo žemę, raudona – tikėjimą, mėlyna – dangų bei vandenis. Mėlyname fone esantis simbolis – basutų tautos tradicinę kepurę.
Ankstesnė Lesoto vėliava buvo įteisinta 1987 metų sausio 17 dieną, prieš tai valstybinio perversmo metu nuvertus ilgus metus šią šalį valdžiusią Basuto nacionalinę partiją.
1987 metų Lesoto vėliavos pagrindas yra sudarytas iš dviejų spalvų trikampių (atitinkamai baltos, esančio kairiajame viršutiniame kampe bei mėlynos, esančio apatiniame dešiniajame kampe) ir lygiašonės tamsiai žydros spalvos trapecijos skiriančios šias spalvas ir einančios nuo apatinio kairiojo link viršutinio dešinio kampo. Baltame fone yra pavaizduotas tam tikras šalį reprezentuojantis simbolis.
Balta spalva šioje vėliavoje simbolizuoja taiką, žydra – lietų ir žalia – klestėjimą ir turtą. Rudos spalvos simbolis – tradicinį basotų tautos skydą bei ginkluotę (ietį bei kuoką).
2006 m. spalio 4 d. patvirtinta nauja vėliava. Pakeistas vėliavos dizainas, labiau atitinkantis tradicines basutų spalvas. Taip pat tradicinė kepurė pakeistą į taikingesnę, kuri buvo 1966-1987 m. vėliavoje.
Žilinai
Žilinai – kaimas Varėnos rajono savivaldybėje, 6 km į šiaurę nuo kelio Vilnius–Alytus. Jakėnų seniūnijos ir seniūnaitijos centras. Pro kaimą eina plentas. Vakaruose plyti Žilinų miškai, toliau – Puodžių durpynas. Stovi Žilinų Šv. Antano Paduviečio bažnyčia (nuo 1927 m.), yra Žilinų pagrindinė mokykla, biblioteka, paštas (LT-65055), medicinos punktas, Varėnos kultūros centro filialas.
thumb|left|[[Žilinų bažnyčia]]
Etimologija
Spėjama, kad kaimo vardas kilęs nuo Žilinskų, kuriems priklausė Žilinų dvaras, pavardės. Tačiau neatmestina prielaida, kad dvarininkai savo pavardę pasirinko nuo vietovardžio, o ne atvirkščiai.
Istorija
Žilinai minimi nuo XIV a. pabaigos.
XIX a. buvo Žilinų kaimas ir palivarkas Trakų apskrities Onuškio valsčiuje. Apylinkės centras. 1850 m. palivarką valdė Godačevskiai, 1865 m. – Zaidleriai. Stovėjo koplyčia, priklausiusi Dusmenų parapijai.
LTSR metais buvo kolūkio centrinė gyvenvietė.
Lukas Mugevičius
Lukas Mugevičius (g. 1994 m. gruodžio 7 d.) – buvęs Lietuvos tenisininkas, Teniso profesionalų asociacijos reitinge 2017 m. buvo pakilęs iki 390-osios vietos. 2012 m. kovo 19 d. jaunimo reitinge L. Mugevičius buvo pakilęs į 81 vietą.
Kumpiai
Kumpiai – kaimas Kauno rajono savivaldybėje, tarp Giraitės ir Sargėnų, prie pat greitkelio. Vyrauja industriniai kraštovaizdžiai.
Istorija
XX a. pradžioje buvo Kumpių okolica ir dvaras Raudondvario valsčiuje. Kumpės palivarke buvo įkurtas Kauno IX fortas.
Didždvario gimnazija
thumb|260px|Mergaičių gimnazijos pastatas prieš Pirmąjį pasaulinį karą. Atviruko leidėjas D. Stilke. Iš Šiaulių „Aušros“ muziejaus rinkinių. Didždvario gimnazija – bendrojo lavinimo mokykla Šiauliuose. Moko pagal pagrindinio ugdymo II dalies, vidurinio ugdymo ir tarptautinio bakalaureato programas.
Mokyklos šventė – Tolerancijos diena (rugsėjo 30 d.), minint istorinį faktą, kai mokyklą užpuolė bermontininkai, o mokyklos bendruomenė (mokiniai ir pedagogai) ją gynė.
Istorija
1896 m. pavasarį, Kauno gubernatoriui leidus, buvo pradėtas organizuoti aukų rinkimas numatytai atidaryti mergaičių gimnazijai Šiauliuose. Surinkta nemažai lėšų iš privačių asmenų ir aplinkinių dvarų savininkų. Prie gimnazijos išlaikymo lėšų priskirtas ir mokinių mokestis už mokslą. Statyba pavesta komitetui. Naujajame pastate mokslas prasidėjo 1900 m.
Pastatas dviejų aukštų, galiniu fasadu atsuktas į gatvę. Tai neįprastas pastato sprendimas. Šoninės dalys išsikiša iš bendro stačiakampio pastato tūrio. Mokymo patalpos išdėstytos abiejuose koridoriaus pusėse. Į patalpas gatvės pusėje patenkama iš kito koridoriaus, kuris statmenai kerta pagrindinį. Antrame aukšte į gatvės pusę įrengta aktų salė. Klasių patalpos beveik kvadratinės formos.
Pradžioje veikė tik 4 klasės. Mokomasi pagal 1874 m. rugpjūčio 21 d. patvirtintas dalykų programas. Dalykų dėstymas ir bendravimas buvo privalomi tik taisyklinga rusų kalba. Gimnazijoje tais metais mokėsi 222 mokinės. Vėliau jų skaičius keitėsi, tačiau nedaug. 1900 m. pradžioje didžiausią besimokiusių moksleivių dalį sudarė judėjų tikėjimo mergaitės, toliau katalikų, pravoslavų ir mažiausia – liuteronų. Pagal vietinės valdžios nurodymus gimnazistės privalėjo vienodai rengtis, dėvėti vienodos formos skrybėles. Moterys, dirbančios gimnazijoje, pagal ministerijos nurodymą turėjo vilkėti mėlynos spalvos drabužius. Gimnazijoje dirbo apie 30 mokytojų ir tarnautojų.
Nuo 1901 m. mergaitės mokėsi 7 metus. Buvo galima mokytis dar ir aštuntoje papildomoje pedagoginėje klasėje. 1905 m. gimnaziją baigė pirmoji laida – 32 abiturientės.
Pirmojo pasaulinio karo metais mokyklos patalpose veikė vokiečių karo ligoninė.
Nuo 1997 m. gimnazija priklauso UNESCO asocijuotų mokyklų tinklui. Nuo 2005 m. įgyvendinama Tarptautinio bakalaureato diplomo programa. Nuo 2006 m. sausio 11 d. gimnazija įsijungia į Socialiai atsakingų mokyklų asociacijos (SAMA) veiklą. Nuo 2010 m. gimnazija tampa oficialiu Universities & Colleges Admissions Service (UCAS) atstovu. 2020 m. Šiaulių Didždvario gimnazija tapo Sveikatą stiprinančių mokyklų tinklo nare.
Žymūs mokiniai
miniatiūra|dešinėje
Klovainių pagrindinė mokykla
Pakruojo rajono Klovainių pagrindinė mokykla – dieninė, savarankiško mokymosi bendrojo lavinimo mokykla Klovainiuose (Pakruojo raj.), Žalioji g. 2A, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190065842. Steigėjas Pakruojo rajono savivaldybės taryba. Dabar tai Balsių pagrindinės mokyklos kaip skyrius.
Buvęs filialas – Pakruojo rajono Klovainių pagrindinės mokyklos Gačionių skyrius.
Istorija
miniatiūra|left
Mokykla Klovainiuose atidaryta 1905 m. Ją lankė apie 80 mokinių, tačiau specialaus pastato mokyklai nebuvo, patalpos nuomotos. Svarbiausi dėstomi dalykai buvo tikyba ir rusų kalba. 1912 m. miestelio gale, prie kelio į Linkuvą advokatas Grikinas pastatė didelę medinę mokyklą, kurioje iš pradžių apsigyveno ir pats su šeima. Šią mokyklą tuo metu lankė apie 70-80 mokinių, jai vadovavo advokato dukra mokytoja Julija Grikinaitė ir mokytoja Rimkūnaitė, o vėliau ir Apolonija Karsokaitė. Buvo 4 skyriai.
Antrojo pasaulinio karo pabaigoje, frontui traukiantis į Vakarus, Lietuvą paliko daugelis šviesuolių, pabūgę „raudonųjų“ teroro. Tuo metu iš Klovainių išvyko ir mokyklos vedėja J. Grikinaitė bei mokytoja A. Karsokaitė. Bet mokslas nenutrūko, mokykloje liko dirbti Karpis bei A. Bukštaitaitis. 1949 m. mokykla perorganizuota iš pradinės į septynmetę su 5 skyriais bei 120 mokinių.
1975 m. mokytoja Leontina Petkevčienė mokykloje įkūrė kraštotyros kampelį. 1995 m. mokykloje bandyta įkurti miestelio muziejų. Mokyklos direktorius Rimantas Čeponis skyrė dalį naujojo pastato pusrūsio. Patalpos buvo neįrengtos, teko ieškoti rėmėjų. LSDP Pakruojo rajono skyrius (tuometinis vadovas Julius Poškus ir dabar remia muziejų) paaukojo 1000 litų. Tai buvo vienintelė parama. Visus įrengimo darbus atliko mokyklos darbuotojai. Trūkstamų lėšų teko ieškoti mokyklos biudžete. Po beveik metus trukusių darbų 1998 m. vasario 16 d. muziejus buvo atidarytas. Atidarymo metu turėta 800 eksponatų.
Kronokų ežeras
Kronokų ežeras užšąla gruodžio pabaigoje, atitirpsta gegužę. Ežere yra 11 salų. Įteka 10 upių: Listveničnaja, Uzonas, Unana, Severnaja, Perevalnaja ir kt., išteka Kronockaja (įteka į Kronokų įlanką). Ežere sugaunamos dviejų rūšių žuvys – nerkos ir arktinės palijos.
Iždagai
Iždagai – kaimas Trakų rajono savivaldybėje, 4 km nuo Dusmenų.
Avdijivka
Avdijivka arba Avdejevka  – srities pavaldumo miestas rytų Ukrainoje, Donecko srities centrinėje dalyje, 22 km į šiaurę nuo Donecko, prie Kamenkos upės; įeina į Donecko aglomeraciją. Pramoninis centras. Avdejevkoje yra didžiausia Europoje koksochemijos gamykla. Taip pat statybinių medžiagų, metalo konstrukcijų, tekstilės pramonė.
Istorija
Avdijivka įkurta 1957 m. sujungus 2 miesto tipo gyvenvietes (Avdijivką I ir Avdijivką II), įsikūrusias 1884 m.
Vindamas
Vindamas – miestelis šiaurės vakarų Australijoje, Vakarų Australijos valstijoje, Vindamo–Rytų Kimberlio savivaldybėje. Seniausias ir šiauriausias Kimberlio krašte. 941 gyventojas, iš jų, 56,6 % – aborigenų kilmės (2021 m.).
Gilšė (ežeras)
left|120px
Vindamas
Įsikūręs prie Kingo žiočių Kembridžo įlankos (Juozapo Bonaparto įlankos dalis) rytiniame krante, apie 2210 km į šiaurės rytus nuo Perto ir 75 km į šiaurės vakarus nuo Kananaros, prie Didžiojo Šiaurės plento (plentu iki Perto – 3330 km). Veikia uostas, oro uostas.
1885 m. prie Hols Kriko radus aukso, įkurtas Vindamo uostas ir prekybos postas. Trumpai trukusios aukso karštligės metu Vindamas suklestėjo: miestelyje veikė keletas užeigų, uoste nuolat stovėjo keliolika laivų, prie kelio į aukso kasyklas dygo lūšnos. Pasibaigus aukso karštligei, Vindamo reikšmė sumenko, nuo 1888 m. uostu naudojosi tik gyvulininkystės ūkiai. 1919 m. Vindame pastatytas mėsos fabrikas, veikė iki 1985 m.
Gilšė (ežeras)
Gilšė – ežeras pietų Lietuvoje, Varėnos rajone, apie 5 km į šiaurę nuo Merkinės, Subartonių kaimo šiaurrytiniame pakraštyje. Ežero ilgis iš vakarų į rytus 0,52 km, plotis 0,28 km. Altitudė 105,2 m. Krantai sausi, ištisai apaugę siauru medžių ruožu, šiaurinis krantas aukštas, prieina Mantvilų miškas. Šalia įsikūręs Pagilšio kaimas. Pietine pakrante eina kelias Nr.5032 (Pagilšys - Subartonys). Ežeras nenutekantis, priklauso Gelovinės upelio baseinui (Straujos intakas). Rytinėje pakrantėje įrengta stovyklavietė. miniatiūra|220px|left|Tiltelis rytiniame krante (nuo Subartonių pusės)
Ežere gausu įvairios žuvies, vėžių. Ypač paplitę lydekos, kuojos.
Ežerėvardis Gìlšė kilęs nuo žodžio „gilus“.
Padavimas
Ežeras aprašytas Vinco Krėvės-Mickevičiaus „Dainavos šalies senų žmonių padavimuose“. Pasak padavimo, Gilšės ežero dugne yra labai didelis dvaras, jo dugno niekas nepasiekia. Bet kaitrią saulėtą dieną, kai vanduo ramus, nebanguoja, matyti giliai giliai ežero viduje aukšti dvarų bokštai.
Padavimas byloja, kad kadaise gyvenęs turtingas bajoras, turėjęs dukterį – gražiausią mergelę pasaulyje, nuostabiai atrodžiusi ir kalbėjusi. Vienas bajoro tarnas pamilo mergelę, tačiau išdidus bajoras sutikęs leisti dukterį už bernelio tik tada, kai šis turėsiąs turtus, didesnius už paties bajoro. Bernelis sugalvojęs ir nakvojęs po aukštu tiltu 3 naktis, kur sutikęs nugalabijo 3 pirklius. Tada bernelis pasistatęs didžiulius dvarus, o mergelė ištekėjusi už jo. Tačiau laimės jie neturėję, kadangi susiėję per kitų nelaimę. Vieną naktį staiga prasivėrusi žemė ir prasmegę naujieji dvarai, o jų vietoje gilus ežeras atsiradęs, Gilše pavadintas.
Marija Aldona Gaižutienė
Marija Aldona Gaižutienė-Meškauskaitė (g. 1937 m. balandžio 28 d. Kaune) – Lietuvos biochemikė, keramikė, daktarė.
Biografija
Tėvas gydytojas Juozas Meškauskas. 1944 m. su tėvais pasitraukė į Vokietiją. 1949 m. persikėlė į JAV. 1963 m. baigė Veino universitetą. 1962–1965 m. dirbo Ilinojaus universitete Čikagoje, 1966–1973 m. M. Reeso ligoninėje ir medicinos tyrimų centre. 1973 m. daktarė. 1980–1994 m. „Moraine Valley“ koledžo chemijos instruktorė, nuo 1994 m. dirba De Paulio universitete Čikagoje. Paskelbė mokslinių straipsnių iš biochemijos.
Apie 1973 m. susidomėjo daile, ypač keramika. Keramikos kursus lankė Haid Parko dailės centre, mokėsi Čikagos meno institute. Nuo 1976 m. dalyvauja parodose. Parodos: Čikaga 1977 m., 1980 m., 1983 m., Detroitas 1979 m., 1990 m., Klyvlendas 1983 m., Bostonas 1990 m., Torontas, Niujorkas 1989 m. Nuo 1985 m. Lietuvių tautodailės instituto Toronte, nuo 1979 m. Lietuvių moterų dailininkių draugijos narė. Priklauso ateitininkų organizacijai, „Giedros“ korporacijai.
Romaškiai
Romaškiai – kaimas Kauno rajono savivaldybėje, 1 km į šiaurę nuo Domeikavos, prie kelio. Stovi Romaškių kapinių koplyčia.
Gydytojas
Gydytojas – asmuo, besiverčiantis gydymo praktika. Dar kitaip vadinamas terapeutas – tam tikra terapija užsiimantis asmuo; medikas.
Pagal kvalifikaciją gali būti profesionalus gydytojas, liaudies medicinos žinovas (arba šnekamojoje kalboje – vad. šundaktaris).
Gydytojo profesija – viena atsakingiausių, kur sprendžiami gyvybės ar mirties klausimai. Todėl daugumoje valstybių ši profesija ir jos atlikimas yra reglamentuojamas.
Altoniškiai
Altoniškiai – kaimas Kauno rajono savivaldybėje, 6 km į šiaurės vakarus nuo Zapyškio, prie kelio, Nemuno krante, prie Ovos žiočių. Telkšo Altoniškių tvenkinys. Veikia Zapyškio mokyklos skyrius, Kuro girininkija, stūkso Altoniškių piliakalnis ir alkakalnis.
Etimologija
Liaudies etimologija pasakoja, kad kaimo vardas kilęs nuo jaunikių deivės Altonos vardo. Jai kūrenama ugnis buvusi ant Altoniškių piliakalnio.
Istorija
1955 m. įkurta biblioteka, XXI a. pradžioje uždaryta.
Altoniškiai pagarsėjo 1993 m. rudenį, kai gretimame miške buvo įsikūrę ginkluoti Pakaunės savanorių maišto dalyviai, savavališkai pasitraukę iš savo dislokacijos vietų.
Žadvainiai (Kelmė)
Žadvainiai – kaimas Kelmės rajono savivaldybėje, 5 km į šiaurės vakarus nuo Liolių. Šiauriau kaimo teka Kražantė, per kaimą – jos intakas Morkė, kuris skiria nuo gretimo Šimaičių kaimo. Praeina Liolių–Pluskių keliukas.
Belfast Celtic FC
Belfasto „Celtic“ – buvęs Šiaurės Airijos futbolo klubas iš Belfasto.
Istorija
1891 m. įkurtas klubas.
Savo laiku dominavo pirmenybėse, bet po Antrojo pasaulio karo nutraukė savo veiklą.
1949 m. komanda buvo išformuota.
Sezonai
Šaltiniai:
Dubleriai
Belfasto „Celtic“ dubleriai yra vienintelė dublerių komanda, pasiekusi s pusfinalį (1946 m.).
Kainodara
Kainodara – vienas iš rinkodaros komplekso elementų, nurodantis prekės kainos nustatymo metodą, paprastai išskiriami pagrindiniai trys kainos nustatymo metodai.
Į vartotoją (paklausą) orientuota kainodara
Pirmiausia išsiaiškinama, ar prekei yra vartotojas ir kokią vertę prekė jam sudaro. Toliau vertinama, ar vartotojo (rinkos) pasirengimas mokėti atitinkamą kainą už siūlomą prekę nėra žemesnis bent jau už prekės savikainą. Jeigu sąlygos tenkinamos, prekė yra siūloma vartotojui.
Nepal Police Club
„Nepal Police Club“, dar žinomas kaip Mahendra Police Club (नेपाल पुलिस फुटबल क्लब) – Nepalo futbolo klubas.
Istorija
Klubo ištakos siekia 1952 m. Nuo 2011 m. rungtyniavo nacionalinėje lygoje, A divizione.
Max Verstappen
Maksas Ferstapenas (oland. Max Verstappen, g. 1997 m. rugsėjo 30 d.) – Nyderlandų lenktynininkas, 2021 ir 2022 m. Formulės 1 pasaulio čempionas. Debiutavo 2015-ųjų sezone su Scuderia Torro Rosso ekipa. Nuo 2016 m. Ispanijos Grand Prix olandas yra Red Bull ekipos narys.
M.Ferstapeno tėvas Jos Verstappen yra buvęs Formulės 1 lenktynininkas, motina Sophie Kumpen yra lenktyniavusi kartingais.
Karjera
Pradėjo savo karjerą kartingais būdamas keturių su puse metų. Lenktyniavo varžybose Limburgo provincijos čempionate. 2009 m. jis tapo šalies KF5 grupės čempionu.
2014 m. startavo Europos Formulės 3 čempionate, užėmė trečią vietą.